hotchpotch/miracl-hf-unified huggingface dataset:
กลุ่มอาการทารกถูกเขย่า
กลุ่มอาการทารกถูกเขย่า () หรือ การบาดเจ็บต่อศีรษะจากการถูกกระทำทารุณ () คือการบาดเจ็บต่อศีรษะของเด็กที่เกิดจากการถูกผู้อื่นกระทำ ผู้ป่วยอาจมีอาการเพียงเล็กน้อยหรือมีอาการชัดเจนมากก็ได้ อาการที่มีเช่นอาเจียน หรือร้องกวนผิดปกติ บ่อยครั้งอาจไม่มีอาการแสดงของการบาดเจ็บภายนอกใดๆ ภาวะแทรกซ้อนที่อาจเกิดขึ้นได้เช่น ชัก ตาบอด สมองพิการ และสติปัญญาบกพร่องได้ ภาวะนี้เป็นการกระทำทารุณต่อเด็กประเภทหนึ่ง
สาเหตุอาจเกิดจากการถูกกระแทกด้วยของแข็งไม่มีคม หรือเกิดจากการเขย่าอย่างรุนแรง มักเกิดจากการที่ผู้เลี้ยงดูเกิดความเครียดอย่างรุนแรงจากการที่เด็กร้องกวน การวินิจฉัยอาจทำได้ยากเนื่องจากอาการของผู้ป่วยมักไม่จำเพาะ หากสงสัยภาวะนี้แนะนำให้ทำเอกซเรย์คอมพิวเตอร์สมอง การตรวจพบเลือดออกที่จอตาพบนั้นพบได้บ่อยในภาวะนี้ แต่ก็พบในภาวะอื่นได้เช่นกัน
การให้ความรู้กับพ่อแม่มือใหม่มีประโยชน์ช่วยลดอัตราการเกิดภาวะนี้ได้ การรักษาบางครั้งอาจต้องผ่าตัด เช่นการวางทางระบายน้ำจากโพรงสมอง ภาวะนี้ในปีหนึ่งๆ จะพบได้ในเด็กประมาณ 3-4 ต่อ 10,000 คน ส่วนใหญ่พบในเด็กอายุน้อยกว่า 5 ปี เมื่อเป็นแล้วมีโอกาสเสียชีวิต 25% การวินิจฉัยภาวะนี้มักมีผลทางกฎหมายต่อผู้ดูแลเด็กตามมา
เฉิน เสี่ยว
เฉิน เสี่ยว(; ชื่อภาษาอังกฤษ: Chen Xiao) เป็นนักแสดงที่โด่งดังจากเรื่องมังกรหยก 2 ในบท"เอี้ยก้วย" ตอนนี้คบหาดูใจกับเซียวเหล่งนึ่งตัวจริงอย่าง เฉิน เหยียนซีและได้แต่งงานแล้ว
เฉินเสี่ยว(陈晓)เป็นนักแสดงชาวจีนแผ่นดินใหญ่ที่กำลังโด่งดังอยู่ในขณะนี้ เฉินเสี่ยวมีผลงาน 7-8 เรื่องมาก่อนหน้านี้ 
แต่มาโด่งดังสุดๆจากซีรีส์จีนแผ่นดินใหญ่เรื่องกระบี่เย้ยยุทธจักร2013 และเรื่อง Female Prime Minister (陆贞传奇)
เหตุโจมตีมหาวิทยาลัยการิสซา
เหตุโจมตีมหาวิทยาลัยการิสซา () เป็นเหตุก่อการร้ายสังหารหมู่นักศึกษาของมหาวิทยาลัยการิสซาในประเทศเคนยา ซึ่งทำให้มีผู้เสียชีวิตกว่า 152 คน และบาดเจ็บกว่า 79 คน
เช้าวันที่ 2 เมษายน ค.ศ. 2015 เวลาท้องถิ่น 5.30 น. กองกำลังติดอาวุธไม่ทราบฝ่ายได้สังหารเจ้าหน้าที่รักษาความปลอดภัยสองนายที่ประตูทางเข้า และเข้าควบคุมตัวนักศึกษาไว้กว่า 700 คน และปล่อยตัวนักศึกษาที่เป็นมุสลิม ส่วนนักศึกษาที่เป็นคริสเตียนจะถูกสังหาร ผู้รอดชีวิตได้อธิบายว่า มือปืนอย่างน้อย 5 คนได้บุกเข้ามาและบังคับได้นักศึกษาในหอพักออกมาจากห้องของตนเอง จากนั้นจึงกดให้เหยื่อให้นอนคว่ำหน้ากับพื้นก่อนจะทำการสังหาร
กองทัพและหน่วยงานความมั่นคงของเคนยาได้เข้าตรึงกำลังล้อมรอบมหาวิทยาลัยทุกด้าน กระทรวงมหาดไทยและศูนย์ปฏิบัติการภัยพิบัติแห่งชาติได้รับรายงานว่า มีการอพยพนักศึกษาออกจากหอพัก 3 ใน 4 แห่งแล้ว ในขณะที่หอพักอีกหนึ่งแห่งที่เหลืออยู่ภายใต้การควบคุมของกองกำลังติดอาวุธ การล้อมกรอบของกองทัพดำเนินไปกว่า 15 ชั่วโมงจึงยุติ ชายผู้ก่อเหตุ 4 คนถูกวิสามัญ นักศึกษาเสียชีวิต 142 คน ทหารเสียชีวิต 3 นาย และ เจ้าหน้าที่ตำรวจเสียชีวิต 3 นาย
การล่มของดัลนีวอสตอก
เรือลากอวนสัญชาติรัสเซีย "ดัลนีวอสตอก" () ล่มลงในวันที่ 1 เมษายน พ.ศ. 2558 นอกชายฝั่งของคาบสมุทรคัมชัตคา ในทะเลโอค็อตสค์ ลูกเรือ 56 คนจากลูกเรือทั้งหมด 132 คนของเรือ ถูกยืนยันแล้วว่าเสียชีวิต ด้วยปฏิบัติการช่วยเหลือผู้รอดชีวิต เรือลากอวนนี้ล่มลงในทางตะวันตกของครูโตโกรอฟสกี ซึ่งเป็นที่ที่มีผู้คนตั้งถิ่นฐานอยู่ในเขตโซโบเลฟสกี
ลูกเรืออีก 63 คนถูกช่วยเหลือโดยเรือประมงลำอื่นแล้ว ที่เหลืออีก 13 คนยังคงสูญหาย แม้ว่าจะมีความพยายามในการค้นหา 13 คนที่เหลือ แต่สำนักข่าวทีเอเอสเอส ก็รายงานข่าวว่า 13 คนที่สูญหายไปนั้น เชื่อว่าจะจมอยู่ในห้องเครื่อง และผู้รอดชีวิตทุกคนได้รับการช่วยเหลือแล้ว
"ดัลนีวอสตอก" เป็นเรือที่มีขนาด 104 เมตร (341 ฟุต) หนัก 5,700 ตัน เรือลำนี้ถูกสร้างขึ้นเมื่อ พ.ศ. 2532 และมีรหัสไอเอ็มโอ คือ IMO 8730429 เรือลำนี้ถูกสร้างขึ้นในชื่อ สเตนเด โดยบริษัทก่อสร้างเรือ ในเมืองนีโคเลเยฟ สหภาพโซเวียต (ปัจจุบันคือเมืองมีโคเลฟ ประเทศยูเครน) เรือลำนี้ถูกใช้ในบริเวณหมู่เกาะคะเนรี จนกระทั่ง พ.ศ. 2557 มันถูกซื้อไปโดยบริษัทรัสเซีย แมกเจลเลน แอลแอลซี ในเวลาที่มันเกิดอุบัติเหตุนั้น เรือลำนี้ได้ออกจากเนวีลสค์ บนเกาะซากาลิน เรือลำนี้ออกหาปลาถึงปริเวณคาบสมุทรคัมชัตคา ในทะเลโอค็อตสค์ ในรัสเซียตะวันออกไกล มีลูกเรือทั้งหมด 132 คนซึ่งเป็นคนสัญชาติรัสเซีย เมียนมาร์ ยูเครน ลัตเวีย และวานูอาตู เรือลำนี้ยังมีมูลค่า 30 ล้านดอลลาร์สหรัฐ แต่การถอนเรือออกและแทนที่เรือดัลนีวอสตอกก่อนเกิดอุบัติเหตุ มีมูลค่าสูงถึง 40 ล้านดอลลาร์สหรัฐ
เอ็นเอ๊กซ์ที วีเมนส์ แชมเปียนชิพ
เอ็นเอ๊กซ์ที วีเมนส์ แชมเปียนชิพ (NXT Women's Championship) เป็นตำแหน่งแชมป์หญิงของNXT สมาคมย่อยของWWE ก่อตั้งขึ้นเมื่อ 5 เมษายน ค.ศ. 2013
As of 30, 2022.
วอลเลย์บอลชายชิงแชมป์โลก 1978
วอลเลย์บอลชายชิงแชมป์โลก 1978 () เป็นครั้งที่ 9 ของการแข่งขัน ถูกจัดขึ้นในกรุงโรม, ประเทศอิตาลี ระหว่างวันที่ 20 กันยายน – 1 ตุลาคม ค.ศ. 1978 (พ.ศ. 2521)
วอลเลย์บอลชายชิงแชมป์โลก 1982
วอลเลย์บอลชายชิงแชมป์โลก 1982 () เป็นครั้งที่ 10 ของการแข่งขัน ถูกจัดขึ้นในเมืองบัวโนสไอเรส, ประเทศอิตาลี ระหว่างวันที่ 1–15 ตุลาคม ค.ศ. 1928 (พ.ศ. 2525)
พังก์โกส์ป็อป 6
พังก์โกส์ป็อป 6 () เป็นอัลบั้มรวมเพลงลำดับที่ 16 ในเหล่าอัลบั้มเพลงคัฟเวอร์ "พังก์โกส์..." และเป็นอัลบั้มพังก์โกส์ป็อปชุดที่ 6 อัลบั้มออกเมื่อวันที่ 17 พฤศจิกายน พ.ศ. 2557 จัดทำโดยค่ายเพลงเฟียร์เลสเรเคิดส์
พังก์โกส์ไนน์ตีส์ 2
พังก์โกส์ไนน์ตีส์ 2 () เป็นอัลบั้มรวมเพลงลำดับที่ 15 ในเหล่าอัลบั้มเพลงคัฟเวอร์ "พังก์โกส์..." และจัดเป็นอัลบั้มชุดที่ 2 ของ "พังก์โกส์ไนน์ตีส์" โดยอัลบั้มพังก์โกส์ไนน์ตีส์ 1 ได้ออกในปี พ.ศ. 2549 และพังก์โกส์ไนน์ตีส์ 2 ได้ออกในวันที่ 1 เมษายน พ.ศ. 2557 แต่ละศิลปินที่ได้มาทำผลงานคัฟเวอร์ในอัลบั้มนี้เป็นศิลปินสังกัดค่ายเฟียร์เลสเรเคิดส์ ซึ่งเป็นเพลงที่นำมาคัฟเวอร์เป็นเพลงในยุค 1990
ทางหลวงเอเชียสาย 7
ทางหลวงเอเชียสาย 7 (AH7) เป็นเส้นทางในโครงข่ายทางหลวงสายเอเชีย มีเส้นทางจากเยคาเตรินบุร์ก รัสเซีย ถึงการาจี ปากีสถาน ระยะทางตลอดทั้งสาย 5,868 กิโลเมตร ผ่านประเทศต่าง ๆ ได้แก่ รัสเซีย คาซัคสถาน คีร์กีซสถาน อุซเบกิสถาน ทาจิกิสถาน อัฟกานิสถาน และปากีสถาน
ฟีล (อัลบั้มสลีปปิงวิทไซเรนส์)
ฟีล ( เป็นอัลบั้มเต็มชุดที่ 3 โดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 4 มิถุนายน พ.ศ. 2556 ซิงเกิลแรก "โลว์" (Low) ออกจำหน่ายเมื่อวันที่ 23 เมษายน พ.ศ. 2556 ซิงเกิลต่อมา "อะโลน" (Alone) ร่วมกับนักร้องแร็ป Machine Gun Kelly หรือ MGK ซิงเกิลออกจำหน่ายเมื่อวันที่ 21 พฤษภาคม พ.ศ. 2556 ในอัลบั้มนี้ยังมีแขกรับเชิญมาร่วมทำผลงาน คือ Fronz จากวงเดทคอร์ Attila, Matty Mullins จากวง Memphis May Fire และ Shayley Bourget จากวง Dayshell และอดีตสมาชิกวง Of Mice & Men อัลบั้มมีโปรดิวเซอร์ คือ Cameron Mizell เป็นคนที่เป็นโปรดิวเซอร์ให้กับอัลบั้มแรกของวง และอัลบั้มนี้เป็นอัลบั้มสุดท้ายที่มีมือจังหวะกีตาร์ เจสซี ลอว์สัน หลังจากที่เขาแยกออกจากวงในเวลาต่อมาในปี พ.ศ. 2556
ในวันที่ 26 พฤษภาคม พ.ศ. 2556 อัลบั้มนี้ได้อัปโหลดในช่องยูทูปของไรส์เรเคิดส์ อัลบั้มนี้ได้เปิดตัวในชาร์ตบิลบอร์ด 200 ด้วยอันดับที่ 3 ด้วยยอดขายประมาณ 60,000 ชุดในสัปดาห์แรก ทำให้อัลบั้มนี้เป็นหนึ่งในอัลบั้มโพสต์ฮาร์ดคอร์ที่ติดชาร์ตในอันดับที่สูงที่สุดตลอดกาล อัลบั้มนี้ยังได้ติดอันดับที่ 36 ในชาร์ตอัลบั้มแห่งสหราชอาณาจักร และอันดับที่ 14 ใน ชาร์ตอัลบั้มแห่งออสเตรเลีย
คำร้องแต่งโดยเคลลิน ควินน์ และเจสซี ลอว์สัน ดนตรีโดย สลีปปิงวิทไซเรนส์
วอลเลย์บอลหญิงชิงแชมป์โลก 1952
วอลเลย์บอลหญิงชิงแชมป์โลก 1952 () เป็นครั้งแรกของการแข่งขัน จัดขึ้นที่กรุงมอสโก, สหภาพโซเวียต ระหว่างวันที่ 17–29 สิงหาคม ค.ศ. 1952 (พ.ศ. 2495)
มดยอบ
มดยอบ เป็นยางไม้ที่ได้จากพืชในสกุล "Commiphora" ส่วนใหญ่จะเป็นชนิด "Commiphora myrrha" ซึ่งเป็นพืชมีหนาม สูงประมาณ 4 เมตร ขึ้นตามพื้นที่ที่มีหินปูน เป็นพืชท้องถิ่นในแถบคาบสมุทรอาหรับและแอฟริกา เมื่อลำต้นของพืชชนิดนี้มีรอยแตกหรือถูกกรีด พืชจะสร้างยางไม้ซึ่งเมื่อแห้งจะมีลักษณะแข็ง มีสีเหลืองไปจนถึงน้ำตาล มนุษย์รู้จักใช้มดยอบเป็นยาและเครื่องหอมมานานนับพันปีแล้ว ดังที่มีตัวอย่างในการนมัสการของโหราจารย์ เมื่อโหราจารย์ทั้งสามเดินทางมาสักการะพระเยซู และมอบของสามสิ่งคือ ทองคำ, กำยาน และมดยอบ
คำว่ามดยอบในภาษาอังกฤษ "myrrh" มีที่มาจากคำว่า ܡܪܝܪܐ ("murr") ในภาษาแอราเมอิก, مر ("mur") ในภาษาอาหรับ และ מור ("mor") ในภาษาฮีบรู ซึ่งแปลว่า ขม สำหรับภาษาไทย คำว่า "มดยอบ" มาจากคำว่า "ม่อย่าว" ในภาษาจีนกลาง หรือ "มุ่กเอี๊ยะ" ในภาษาแต้จิ๋ว
ในสมัยไอยคุปต์ มีการใช้มดยอบและเครื่องหอมอื่น ๆ ในการรักษาศพ ในทางการแพทย์แผนจีน จัดมดยอบในกลุ่มสมุนไพรรสขมร้อน ช่วยให้เลือดไหลเวียนได้ดี ในทางอายุรเวท ใช้มดยอบในการรักษาโรคทางระบบทางเดินอาหาร ปัจจุบัน มดยอบใช้ผสมในน้ำหอมและในเครื่องสำอาง รวมถึงใช้เป็นสารฝาดในอาหาร เมื่อนำมดยอบมาสกัดจะได้น้ำมันหอมระเหย ซึ่งมีคุณสมบัติฆ่าเชื้อ
ทางหลวงเอเชียสาย 8
ทางหลวงเอเชียสาย 8 (AH8) เป็นถนนในโครงข่ายทางหลวงสายเอเชีย ระยะทางทั้งหมด 4,907 กิโลเมตร (3,050 ไมล์) จาก Torpynovka รัสเซีย ถึง Bandar-e Emam Khomeyni อิหร่าน
จาง ต้งเหลียง
จาง ต้งเหลียง หรือ นิโคลาส เต๋า (; ชื่อภาษาอังกฤษ: Nicholas Teo) เป็นนักร้องและนักแสดงชาวไต้หวันที่มีชื่อเสียง
นิโคลัส เต๋า หรือที่รู้จักกันในชื่อ นิโคลัส จาง นักร้องหนุ่มเชื้อสายจีน-มาเลเซีย สังกัดค่าย Play Music เกิดเมื่อวันที่ 29 พฤศจิกายน ปี 1981 ก่อนที่จะกลับมาเลเซีย นิโคลัสเคยศึกษาอยู่ที่ไต้หวันและยังเคยชนะการแข่งขันได้รับรางวัลนักร้องยอดเยี่ยมท่ามกลางผู้เข้าแข่งขันจากมหาวิทยาลัยไต้หวันแห่งอื่นๆอีกด้วย หลังจากนั้นนิโคลัสก็ได้รับข้อเสนอให้เข้าไปสมัครเป็นนักร้องแบ๊คอัพ (คนร้องประสานเสียงร่วมกับนักร้องนำ) แต่เขาก็ปฏิเสธไป นิโคลัสบินกลับมาเลเซียทั้งๆที่ยังเรียนไม่จบ เขาเข้าร่วมแข่งขันร้องเพลงในเวที “2002 Astro Talent Quest” และชนะการแข่งขันได้ที่ 1 จากเพลง黃昏(Huáng Hūn) เพลงต้นฉบับของ Zhou Chuan Xiong ซึ่งส่งผลให้เขาได้เซนต์สัญญากับ Music Street ในปี 2003 ที่ไต้หวัน วันที่ 18 มิถุนายน ปี 2004 นิโคลัสวางจำหน่ายอัลบั้มแรกของเขาในชื่ออัลบั้ม首選張棟樑 (“1st Choice Nicholas”) ภายหลัง Music Street ได้รวมเข้ากับบริษัท Warner Music ส่วน Play Music เป็นบริษัทย่อยของบริษัท Musicstreet Pte Ltd. ของสิงคโปร์ ในปี 2006 นิโคลัสได้รับรางวัลจากงาน 2006 Hito Newcomer Award ที่ไต้หวัน นอกจากนี้เขายังประสบความสำเร็จจากการทัวร์คอนเสิร์ตที่ชื่อว่า From Now On Concert Tour ที่ประเทศมาเลเซีย สิงคโปร์ และอินโดนีเซียในช่วงครึ่งปีแรกของปี 2008 อีกด้วย
แม้ว่านิโคลัสจะเป็นลูกครึ่งจีน-มาเลเซีย แต่ด้วยรอยยิ้มของเขาที่ละม้ายคล้ายกับ คิมแจวอน (Kim Jae Won) ดาราเกาหลี จึงทำให้เขามักถูกเข้าใจผิดบ่อยๆ
ซินดี้ หวัง เป็นนักแสดงและนักร้องหญิงเพียงคนเดียวที่ได้ร่วมงานกับนิโคลัสในละคร Smiling Pasta ในปี 2006 และภาพยนตร์แอนิเมชั่นเรื่อง Ratatouille ในปี 2007 จนกระทั่งถึงปัจจุบันนี้
ในเวลานี้ นิโคลัสมีข่าวลือกับซินดี้ หวัง หลังจากที่ทั้งคู่สร้างเซอร์ไพรส์ด้วยการปรากฎตัวในงานแจกลายเซนต์ซึ่งกันและกัน ซินดี้ปรากฏตัวในงานแถลงข่าวเปิดตัวอัลบั้ม Prince Nicholas อัลบั้มล่าสุดของนิโคลัส และมอบรองเท้าแก้วให้เป็นของขวัญ ซึ่งภายหลังเขาก็สวมใส่ นิโคลัสเองก็ปรากฏตัวในงานแจกลายเซ็นต์อัลบั้ม Magic Cyndi อัลบั้มล่าสุดของซินดี้และมอบเครื่องรางความรักให้เป็นของขวัญเช่นกัน
นิโคลัสเคยเข้าเรียนเปียโนสมัยยังเด็กจากการสนับสนุนของคุณแม่ แต่น่าเสียดายที่ภายหลังเขาก็เลิกเล่น อย่างไรก็ตาม นิโคลัสได้วางแผนที่จะแสดงดนตรีในคอนเสิร์ต Fisherman's Pier Celebration Concert in Taiwan คอนเสิร์ตของเขาในปี 2007 แต่ด้วยข้อจำกัดของเวลา ก็ทำให้ต้องล้มเลิกความคิดนั้นไป ซึ่งนิโคลัสก็หวังว่า เขาคงจะมีโอกาสอีกครั้งในอนาคตข้างหน้า
ฟิช เหลียง (Fish Leong) และนิโคลัส เป็นเพื่อนสนิทที่มาจากประเทศมาเลเซียและทำงานในวงการที่ไต้หวันเหมือนกัน เคยมีข่าวลือว่าทั้งคู่เคยอยู่ด้วยกันก่อนนิโคลัสจะเปิดคอนเสิร์ตแรกที่กัวลาลัมเปอร์ แต่อย่างไรก็ตาม นิโคลัสก็ออกมาปฏิเสธว่าเขานับถือเธอในฐานะที่เขาเป็นรุ่นพี่ในวงการเพลงเท่านั้น
ในช่วงโปรโมทละคร Smiling Pasta ซินดี้เปิดเผยว่า นิโคลัส เป็นชายหนุ่มผู้เชี่ยวชาญในการจูบมาก
ชนินทร์ แซ่เอียะ
ชนินทร์ แซ่เอียะ เกิดวันที่ 5 กรกฎาคม พ.ศ. 2535 ที่ประเทศไทย เป็นนักกีฬาฟุตบอลชาวไทย เขาได้เข้าแข่งขันไทยพรีเมียร์ลีกให้แก่สังกัดสโมสรฟุตบอลชลบุรี
ชนินทร์ ยังได้รับการยกย่องจากธวัชชัย ดำรงค์อ่องตระกูล และเกียรติศักดิ์ เสนาเมือง ว่าเป็นผู้รักษาประตูฝีมือดีคนหนึ่งของทีม
ชนินทร์ แซ่เอียะ เกิดที่จังหวัดชุมพร เคยเข้าศึกษาที่โรงเรียนเทพนิมิตวนาราม จังหวัดชุมพร ก่อนจะย้ายมาศึกษาระดับชั้นมัธยมต่อที่โรงเรียนอัสสัมชัญศรีราชา จากนั้น เขาได้เข้าร่วมชุดนักเรียนทีมชาติไทย ในการแข่งขันฟุตบอลนักเรียนชิงแชมป์เอเชีย ครั้งที่ 38 ที่ประเทศเกาหลีใต้ และมีส่วนช่วยให้ทีมสามารถครองแชมป์การแข่งครั้งดังกล่าว
วันที่ 26 มีนาคม พ.ศ. 2558 ชนินทร์ได้ทำหน้าที่ผู้รักษาประตูให้แก่ฟุตบอลทีมชาติไทย เมื่อครั้งที่พบกับฟุตบอลทีมชาติสิงคโปร์ ของรายการ “ฉลองครบรอบ 50 ปี การเชื่อมความสัมพันธ์ทางการทูตระหว่างไทยกับสิงคโปร์” จากการแข่งขันนัดดังกล่าว เขาสามารถทำหน้าที่โดยไม่เสียประตูให้แก่คู่แข่ง ซึ่งทีมของเขาเป็นฝ่ายชนะที่ 2 ประตูต่อ 0
ชนินทร์ชนะการแข่งซีเกมส์ 2013 ร่วมกับฟุตบอลทีมชาติไทยรุ่นอายุไม่เกิน 23 ปี และลงแข่งหนึ่งนัดเมื่อครั้งที่พบกับฟุตบอลทีมชาติกัมพูชารุ่นอายุไม่เกิน 23 ปี
นอกจากนี้ เขายังเป็นตัวแทนฟุตบอลทีมชาติไทยรุ่นอายุไม่เกิน 23 ปี เข้าร่วมการแข่งเอเชียนเกมส์ 2014
และชนินทร์ ได้เป็นส่วนหนึ่งของฟุตบอลทีมชาติไทย ในการแข่งขันเอเอฟเอฟ ซูซูกิ คัพ 2014
ชนินทร์ เคยเป็นนักฟุตบอลตำแหน่งกองหน้า ซึ่งครั้งหนึ่ง เขาเคยคิดจะเลิกทำหน้าที่ในตำแหน่งผู้รักษาประตู เนื่องด้วยความท้อ แต่ในที่สุด เขาก็ได้ตัดสินใจที่จะทำหน้าที่ในตำแหน่งที่เขาเลือกนี้ให้เต็มที่ โดยเลือกสวมชุดกีฬาฟุตบอลหมายเลข 9 เมื่อครั้งทำหน้าที่ร่วมทีมชัยนาท ฮอร์นบิล ซึ่งเป็นหมายเลขเดียวกันกับที่เขาเคยเป็นกองหน้ามาก่อน
ชนินทร์ มีผู้รักษาประตูที่เขาประทับใจคือกวินทร์ ธรรมสัจจานันท์ ที่คอยให้คำแนะนำในการทำหน้าที่ผู้รักษาประตู
"ระดับนานาชาติ"
บลูวัน
บลูวัน () เป็นสายการบินสัญชาติฟินแลนด์ โดยมีเจ้าของคือบริษัท สแกนดิเนเวียนแอร์ไลน์ซิสเต็ม จำกัด กับส่วนกลางที่ท่าอากาศยานโคเปนเฮเกน ซึ่งบลูวันบินไปยัง 28 จุดหมายปลายทางในประเทศฟินแลนด์, สแกนดิเนเวีย และส่วนที่เหลือของยุโรป สายการบินนี้ขนส่งผู้โดยสารกว่า 1 ล้าน 7 แสนคนในปี ค.ศ. 2011 สายการบินนี้เป็นสมาชิกในเครือของกลุ่มสตาร์อัลไลแอนซ์ และมีสำนักงานใหญ่อยู่ในวานตา
สาธารณรัฐกอสปายา
สาธารณรัฐกอสปายา (; อัลโตตีเบรีนี: Cošpèja) เป็นอดีตนครรัฐอิสระขนาดเล็กแห่งหนึ่งของยุโรปคั่นกลางระหว่างรัฐสันตะปาปากับสาธารณรัฐฟลอเรนซ์ มีเอกราชช่วงปี ค.ศ. 1440 ถึง ค.ศ. 1826
ปัจจุบันพื้นที่ของอดีตสาธารณรัฐกอสปายาเป็นส่วนหนึ่งของเมืองซันจูสตีโน () จังหวัดเปรูจา แคว้นอุมเบรีย ประเทศอิตาลี
สาธารณรัฐกอสปายา ถือกำเนิดขึ้นในปี ค.ศ. 1440 หลังจากสมเด็จพระสันตะปาปายูจีนที่ 4 ทรงมีปัญหากับสภาบาเซล จากการขายดินแดนให้แก่สาธารณรัฐฟลอเรนซ์ ซึ่งในสัญญาการขายมีการตกหล่นดินแดนแถบเล็ก ๆ บริเวณ 500 เมตรเมื่อนับจากแม่น้ำจนถึงหลักเขตแดนที่เรียกว่า "รีโอ" () สิริรวม 3.2 ตารางกิโลเมตร โดยประชาชนซึ่งอาศัยในแถบนั้นซึ่งกลายเป็นผู้ไร้รัฐได้ประกาศตัวเป็นรัฐอิสระไม่ขึ้นแก่ใครแต่นั้น และได้รับการยอมรับในปี ค.ศ. 1484
กระทั่งวันที่ 25 พฤษภาคม ค.ศ. 1826 กอสปายาแยกออกเป็นสองส่วน ส่วนหนึ่งไปรวมเข้ากับแกรนด์ดัชชีทัสกานี และส่วนหนึ่งไปรวมกับรัฐสันตะปาปา ตามสนธิสัญญาที่ลงนามโดย 14 สมาชิกของกอสปายา เพื่อแลกกับเหรียญเงินและขออนุญาตขยายพื้นที่ปลูกยาสูบ
สาธารณรัฐกอสปายาไม่มีรัฐบาลหรือแม้แต่รัฐธรรมนูญหรือกฎหมายอย่างเป็นทางการ รวมทั้งไม่มีกองกำลังทหาร ตำรวจ หรือแม้แต่คุกเนื่องจากเป็นประเทศที่มีขนาดเล็ก ทั้งนี้จะมีสภาอาวุโสและหัวหน้าครอบครัวโดยมีศูนย์กลางอยู่ที่โบสถ์แม่พระรับสาร (Church of Annunciation)
กอสปายาเป็นศูนย์กลางการผลิตยาสูบในอิตาลี โดยมีพื้นที่เพาะปลูกเพียง 25 เฮกตาร์ และสาเหตุที่ทำให้กอสปายารุ่งเรืองจากการค้ายาสูบก็เพราะที่นี่มิได้ปฏิบัติตามพระราชบัญชาของสมเด็จพระสันตะปาปาที่ทรงประกาศห้ามมิให้ปลูกยาสูบเพียงแห่งเดียว และที่นี่จึงผูกขาดด้านการผลิตยาสูบ
ราชอาณาจักรตาโวลารา
อาณาจักรตาโวลารา (; ซาร์ดิเนีย: Taulara) เป็นประเทศจำลองที่อ้างเอกราชช่วงคริสต์ศตวรรษที่ 19-20 บนเกาะตาโวลารา ซึ่งอยู่ทางตะวันออกเฉียงเหนือของเกาะซาร์ดิเนีย ปกครองโดยตระกูลแบร์โตเลโอนี () ที่ครั้งหนึ่งเคยอ้างว่าเป็นอาณาจักรที่เล็กที่สุดในโลก
อาณาจักรตาโวลารา เริ่มต้นขึ้นในปี ค.ศ. 1836 เมื่อจูเซปเป แบร์โตเลโอนี () ได้ตั้งตนเป็นปฐมกษัตริย์แห่งตาโวลารา ครั้นเสด็จสวรรคตในช่วงปี ค.ศ. 1840 พระเจ้าเปาโลพระราชโอรสจึงตั้งตนเป็นกษัตริย์สืบราชสันตติวงศ์ต่อมา ในปี ค.ศ. 1861 รัฐบาลอิตาลีจ่ายเงินจำนวน 12,000 ลีร์ เพื่อสร้างประภาคารบริเวณตะวันออกเฉียงเหนือของเกาะ เริ่มดำเนินงานเมื่อปี ค.ศ. 1868
หลังการสวรรคตของพระเจ้าเปาโลในปี ค.ศ. 1886 มีหนังสือพิมพ์หลายฉบับรายงานถึงพระราชประสงค์ของพระเจ้าเปาโลที่จะให้ตาโวลาราเป็นสาธารณรัฐ ซึ่ง"นิวยอร์กไทม์ส" รายงานว่า รัฐบาล, ประธานาธิบดี และสภาจะมีวาระหกปี และมาจากการลงคะแนนของประชาชนทั้งชายหญิง มีการรายงานว่ามีการเลือกตั้งประธานาธิบดีครั้งที่ 3 ในปี ค.ศ. 1896 กระนั้นนี่ยังมิใช่จุดสิ้นสุดของอาณาจักรตระกูลแบร์โตเลโอนี
กษัตริย์แห่งตาโวลาราลำดับที่ 3 คือพระเจ้าการ์โลที่ 1 สวรรคตในปี ค.ศ. 1928 พระเจ้าเปาโลที่ 2 พระราชโอรสจึงเป็นกษัตริย์ลำดับถัดมา ต่อมาพระองค์ได้เสด็จออกนอกประเทศ โดยให้มารีอังเกลา () พระปิตุจฉา สำเร็จราชการแผ่นดินแทน กระทั่งนางตายในปี ค.ศ. 1934 โดยปล่อยให้ตาโวลารารวมเข้ากับอิตาลีโดยปริยาย
ปัจจุบันผู้นำของตระกูลแบร์โตเลโอนีคือ โตนีโน แบร์โตเลโอนี () เปิดร้านอาหารชื่อ "ดาโตนีโน" () และมีแอร์เนสโต เกเรมีอา ดี ตาโวลารา () เขียนประวัติศาสตร์ของเกาะเพื่อผลประโยชน์ทางการเมืองของประเทศจำลองเพื่อติดต่อกับภายนอก
มูรีลู เองดริส
มูรีลู เองดริส (; เกิด 3 พฤษภาคม พ.ศ. 2524 —) เป็นนักกีฬาวอลเลย์บอลชายชาวบราซิล เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิลเซซีเซาเปาลู เขาเล่นตำแหน่งตัวตีด้านนอก
มูรีลู เองดริส เกิดที่ปาสซูฟูนดู, รัฐรีโอกรันดีโดซูล, ประเทศบราซิล เขามีพี่ชายชื่อกุสตาวู เป็นอดีตนักวอลเลย์บอลทีมชาติบราซิล เมื่อวันที่ 22 ตุลาคม ค.ศ. 2009 เขาแต่งงานกับแจ็กเกอลีน การ์วัลยู เป็นนักวอลเลย์บอลทีมชาติบราซิล ในช่วงกลางเดือนกรกฎาคม 2013 มูรีลู และภรรยาของเขา แจ็กเกอลีน ประกาศว่าพวกเขาคาดหวังว่าจะมีลูก เมื่อวันที่ 20 ธันวาคม ค.ศ. 2013 แจ็กเกอลีนได้ให้กำเนิดลูกคนแรกของพวกเขาซึ่งเป็นลูกชายชื่อว่า เปาลู อาร์ตูร์ การ์วัลยู เองดริส
เขาเล่นตำแหน่งตัวตีด้านนอกกับเซซีเซาเปาลู สำหรับฤดูกาล 2010/2011, ในประเทศบราซิล
ภาษามลายูจัมบี
ภาษามลายูจัมบี () เป็นรูปแปรหนึ่งของภาษามลายูที่พูดกันในจังหวัดจัมบี ประเทศอินโดนีเซีย
กะโหลกไขว้
กะโหลกไขว้ () เป็นสัญลักษณ์ที่ประกอบด้วยภาพหัวกะโหลกมนุษย์
และกระดูกยาวสองชิ้นไขว้กันอยู่ด้านล่าง เป็นสัญลักษณ์ที่ใช้เพื่อสื่อถึงความตายมาตั้งแต่ยุคกลาง
และพบได้ทั่วไปบนป้ายหลุมศพในสมัยนั้น
ในปัจจุบัน สัญลักษณ์กะโหลกไขว้จะถูกใช้ในป้ายเตือนสถานที่หรือวัตถุที่มีอันตรายถึงตาย
โดยเฉพาะบนฉลากของสารพิษ
สัญลักษณ์นี้ ปรากฎเป็นอักขระยูนิโค้ด ลำดับที่ codice_1 (☠) codice_2
ตัวเกะกะ
ตัวเกะกะ เป็นซิงเกิลของวงดนตรี โซคูล ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย พิเชฐ ทรัพย์เจริญ ออกจำหน่ายในวันที่ 8 ตุลาคม พ.ศ. 2557 เป็นซิงเกิลที่เฉลิมฉลองเล็กๆให้กับแฟนเพลงใ­นโอกาสที่ครบรอบ 10 ปี So Cool เนื้อหาของเพลงพูดถึงความสัมพันธ์ที่เม­ื่อหมดรักให้แก่กันแล้วอีกคนนึงก็จะกลายเป­็นตัวเกะกะในชีวิตทันที
มิวสิควิดีโอเพลงนี้ได้นำการนำเสนอตามแบบฉ­บับของ So Cool ในยุคแรกๆที่แฝงไปด้วยมุกตลกกวนๆกลับมาใช้­อีกครั้ง โดยรวบรวมสถานการณ์ของการเป็นตัวเกะกะในรู­ปแบบต่างๆมาไว้ในเพลง ซึ่งได้ไปถ่ายทำกันที่สยามสแควร์แหล่งวัยร­ุ่นใจกลางเมืองหลวง โดยฉากที่ยากที่สุด เป็นการไปเกะกะอยู่กลางสี่แยกปทุมวัน ซึ่งเป็นแยกที่มีรถติดมากที่สุดแยกห­นึ่งของกรุงเทพมหานคร
เพลง ตัวเกะกะ ได้อันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 23 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นายกเมืองพัทยา
นายกเมืองพัทยา เป็นตำแหน่งหัวหน้าฝ่ายบริหารของเขตปกครองพิเศษ และองค์กรปกครองส่วนท้องถิ่นรูปแบบพิเศษ "เมืองพัทยา" เขตปกครองพิเศษในพื้นที่จังหวัดชลบุรี มีที่มาจากการเลือกตั้งโดยตรง มีวาระการดำรงตำแหน่งคราวละสี่ปี
พระราชบัญญัติระเบียบบริหารราชการเมืองพัทยา พ.ศ. 2542 มาตรา 41 ระบุว่า ""ให้เมืองพัทยามีนายกเมืองพัทยาคนหนึ่งซึ่งเลือกตั้งโดยราษฎรผู้มีสิทธิเลือกตั้งในเขตเมืองพัทยา การเลือกตั้งนายกเมืองพัทยาให้กระทำโดยวิธีออกเสียงลงคะแนนโดยตรงและลับ หลักเกณฑ์และวิธีการสมัครรับเลือกตั้งและการเลือกตั้งนายกเมืองพัทยา ให้เป็นไปตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น""
ผู้มีสิทธิลงสมัครรับเลือกตั้งเป็นนายกเมืองพัทยาต้องมีคุณสมบัติดังต่อไปนี้
ตามกฎหมายปัจจุบันคือ พระราชบัญญัติระเบียบบริหารราชการเมืองพัทยา พ.ศ. 2542 ในมาตรา 48 กำหนดให้นายกเมืองพัทยา มีอำนาจหน้าที่ดังนี้
อิทธิพล คุณปลื้ม
อิทธิพล คุณปลื้ม ชื่อเล่น: ติ๊ก (15 ธันวาคม พ.ศ. 2516 — ) กรรมการผู้ช่วยรัฐมนตรีประจำนายกรัฐมนตรี อยู่ในบังคับบัญชา รมว.ท่องเที่ยวและกีฬาในรัฐบาลพลเอก ประยุทธ์ จันทร์โอชา นักการเมืองชาวไทย อดีตนายกเมืองพัทยา เกิดที่จังหวัดชลบุรี อดีตสมาชิกสภาผู้แทนราษฎรจังหวัดชลบุรี 2 สมัย ตั้งแต่ พ.ศ. 2544 - พ.ศ. 2551 สังกัดพรรคชาติไทย, พรรคไทยรักไทย และพรรคพลังประชาชน
เกิดวันที่ 15 ธันวาคม พ.ศ. 2516 ที่จังหวัดชลบุรี เป็นบุตรคนที่ 4 จากพี่น้องทั้ง 5 คน ของนายสมชาย คุณปลื้ม กับนางสติล คุณปลื้ม การศึกษาจบชั้นประถมศึกษาที่โรงเรียนอัสสัมชัญศรีราชา จบการศึกษาในระดับมัธยมศึกษาที่โรงเรียนสวนกุหลาบวิทยาลัย สำเร็จการศึกษาระดับปริญญาตรี นิติศาสตร์บัณฑิต จากจุฬาลงกรณ์มหาวิทยาลัย ระดับปริญญาโทนิติศาสตร์มหาบัณฑิต (LI.M INTERNATIONAL) มหาวิทยาลัยโกลด์เดน เกท สหรัฐอเมริกา
อิทธิพล คุณปลื้ม เป็นสมาชิกสภาผู้แทนราษฎรจังหวัดชลบุรี 2 สมัย ตั้งแต่ปี พ.ศ. 2544 จนถึงปี พ.ศ. 2549 เคยดำรงตำแหน่งที่ปรึกษารัฐมนตรีหลายกระทรวง เช่น กระทรวงคมนาคม กระทรวงมหาดไทย กระทรวงพาณิชย์ กระทรวงวิทยาศาสตร์และเทคโนโลยี กระทรวงการท่องเที่ยวและกีฬา ต่อมาจึงได้หันมาทำงานการเมืองท้องถิ่น โดยลงสมัครรับเลือกตั้งเป็นนายกเมืองพัทยา และได้รับเลือกตั้งถึง 2 สมัย
ใน พ.ศ. 2561 เขาเข้าร่วมกับ พรรคพลังประชารัฐ โดยได้รับตำแหน่งกรรมการบริหารพรรค
รู้ว่าต้องลืม
"รู้ว่าต้องลืม" เป็นซิงเกิลของนักร้องจิระศักดิ์ ปานพุ่ม กับค่ายสหภาพดนตรี จากอัลบั้ม Catarock OSX ประพันธ์เนื้อร้องโดย ชาญ การช่าง แต่งทำนองโดย จิระศักดิ์ ปานพุ่ม และเรียบเรียงโดย ชาคริต เกิดสกุล, กานต์ สุขอินทร์ มิวสิกวิดีโอเผยแพร่ในวันที่ 2 มกราคม พ.ศ. 2557 เป็นเพลงร็อกสมัยที่เน้นความหนักแน่นของเสีย­งกีตาร์เป็นองค์ประกอบหลัก
เป็นเรื่องของผู้ชายคนหนึ่งที่พยายามจะลืมเรื่­องราวที่เกิดขึ้นกับชีวิตรักของตน แต่ก็ไม่สามารถทำได้เพราะสิ่งที่เกิดขึ้นน­ั้นมันเลวร้ายและเจ็บปวดเกินที่จะลืมได้ลง บอกเล่าด้วยท่าที ประชดประชัน แต่ไม่รุนแรง ถ้าคนเราไม่มีหัวใจ อะไร ๆ ก็คงทำได้ง่ายกว่านี้เพราะมันคงไม่เจ็บ เมื่อไม่เจ็บมันก็ไม่จำ เมื่อไม่จำมันก็ไม่มีอะไรให้ลืม... และถ้าเธอไม่มีหัวใจก็ไม่ต้องมาห่วงกัน ไม่จำเป็นต้องยืดเยื้อ ไม่ต้องห่วง หรอก ชีวิตคนเรามันสั้น ไม่นานก็ลืมได้เอง...
เพลง "รู้ว่าต้องลืม" ติดอันดับสูงสุดที่ 31 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 มกราคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
บริเวณความกดอากาศต่ำ
บริเวณความกดอากาศต่ำ หรือ หย่อมความกดอากาศต่ำ () คือ บริเวณที่มีค่าความกดอากาศต่ำจากการเปรียบเทียบกับบริเวณรอบโดยรอบ การเกิดความกดอากาศต่ำ เกิดจากการที่มวลของอากาศได้รับความร้อนจากดวงอาทิตย์ มวลอากาศจะยกตัวสูงขึ้นทำให้ความกดอากาศบริเวณนั้นมีค่าลดลง
เมื่อมวลอากาศที่ลอยตัวขึ้นเนี่องจากความร้อนเย็นตัวลงด้านบนทำให้เกิดเป็นเมฆขึ้น โดยทั่วไปท้องฟ้าบริเวณที่มีความกดอากาศต่ำจะมีเมฆปกคลุม ผลคือทำให้อุณหภูมิของพื้นที่นั้นลดลงจากการสะท้อนแสงและคลื่นที่มาจากดวงอาทิตย์ในช่วงเวลากลางวัน ในยุโรปการเรียกชื่อบริเวณความกดอากาศต่ำจะใช้ชื่อเรียกว่า "ดีเปรสชัน" ()
ลมที่เกิดขึ้นจากการเคลื่อนที่ของมวลอากาศ เคลื่อนที่จากบริเวณความกดอากาศสูงไปยังบริเวณความกดอากาศต่ำ ปรากฏการ์ณนี้เกิดมาจากความแตกต่างของความหนาแน่น อุณหภูมิ หรือความชื้น บริเวณความกดอากาศสูงมวลอากาศจะมีความเย็นและแห้งซึ่งมวลอากาศที่มีความหนาแน่นนี้จะเคลื่อนที่ไปยังบริเวณที่มีอุณหภูมิสูงกว่าหรือมีความชื้น ยิ่งมีความแตกต่างมากเท่าใด ความแรงของลมก็จะเพิ่มมากยิ่งขึ้นเท่านั้น
เนื่องจากการหมุนรอบตัวเองของโลก การเคลื่อนที่ของลมที่เกิดจากความแตกต่างของความกดอากาศในซีกโลกเหนือจะเป็นการหมุนทวนเข็มนาฬิกา และ หมุนตามเข็มนาฬิกาในซีกโลกใต้
บริเวณความกดอากาศต่ำมักจะเป็นบริเวณที่มีการเปลี่ยนแปลงของสภาพอากาศ มีเมฆมาก หรือ อาจมีฝนตก ในขณะที่บริเวณความกดอากาศสูงจะมีสภาพอากาศที่ค่อนข้างสงบ และท้องฟ้าปลอดโปร่ง
สาธารณรัฐบอสเนียและเฮอร์เซโกวีนา
สาธารณรัฐบอสเนียและเฮอร์เซโกวีนา (; บอสเนีย: ) เป็นอดีตรัฐชาติซึ่งถ่ายทอดสิทธิ์ทางอำนาจและพันธะให้แก่ประเทศบอสเนียและเฮอร์เซโกวีนาในปัจจุบัน
สาธารณรัฐบอสเนียและเฮอร์เซโกวีนาดำรงอยู่อย่างถูกต้องตามกฎหมายจนกระทั่งมีการร่วมลงนามในเอกสารแนบ 4 ของความตกลงเดย์ตัน (ซึ่งบรรจุรัฐธรรมนูญแห่งบอสเนียและเฮอร์เซโกวีนาไว้) เมื่อวันที่ 14 ธันวาคม ค.ศ. 1995 แต่เอกสารทางการอื่น ๆ เปิดเผยว่า รัฐนี้ดำรงอยู่จนถึงสิ้นปี ค.ศ. 1997 เมื่อขั้นตอนการดำเนินงานตามความตกลงเดย์ตันสิ้นสุดและรัฐธรรมนูญแห่งบอสเนียฯ มีผลบังคับตั้งแต่บัดนั้น ช่วงเวลาส่วนใหญ่ของสาธารณรัฐบอสเนียฯ ตกอยู่ในภาวะสงครามบอสเนีย ในขณะนั้น กลุ่มชาติพันธุ์หลักอื่น ๆ ในสาธารณรัฐบอสเนียฯ (ชาวบอสเนียเชื้อสายเซิร์บและชาวบอสเนียเชื้อสายโครแอต) จัดตั้งหน่วยการเมืองของกลุ่มตนขึ้น (ได้แก่สาธารณรัฐเซิร์ปสกาและสาธารณรัฐโครเอเชียแห่งเฮิร์ตเซก-บอสเนียตามลำดับ) ทำให้ชาวบอสนีแอกกลายเป็นกลุ่มชาติพันธุ์หลักที่เหลืออยู่ของสาธารณรัฐบอสเนียฯ
อย่างไรก็ตาม ตามความตกลงวอชิงตัน ค.ศ. 1994 ชาวบอสเนียเชื้อสายโครแอตได้เข้าร่วมกับชาวบอสเนียเชื้อสายบอสนีแอกเพื่อสนับสนุนการจัดตั้งสหพันธรัฐบอสเนียและเฮอร์เซโกวีนาให้เป็นหน่วยการปกครองร่วมกันในระดับรองจากรัฐชาติ และในปี ค.ศ. 1995 ความตกลงเดย์ตันได้รวมสหพันธรัฐบอสเนียและเฮอร์เซโกวีนาและสาธารณรัฐเซิร์ปสกา (ซึ่งเป็นหน่วยการปกครองของชาวบอสเนียเชื้อสายเซิร์บ) เข้ากับรัฐบอสเนียและเฮอร์เซโกวีนาตามที่เป็นอยู่ในปัจจุบัน
สาธารณรัฐบอสเนียและเฮอร์เซโกวีนา ในช่วงแรก ปกครองโดยระบบสาธารณรัฐ มีอำนาจการปกครอง 3 ฝ่าย คือ รัฐบาล รัฐสภา และ ตุลาการ แต่อำนาจของสาธารณรัฐมักถูกครอบงำโดยระบอบทหาร เนื่องจากสภาพสงคราม ทำให้ในคณะรัฐบาลกองทัพแทบจะมีบทบาทในการบริหารประเทศ ร่วมกับ คณะรัฐบาล
ในช่วงแรกของสาธารณรัฐ สาธารณรัฐปกครองโดยสองชนชาติ คือ ชาวบอสนีแอก และ ชาวโครแอต แต่ในกลางปี ค.ศ.1992 ชาวโครแอท ก่อการแบ่งแยกดินแดน ทำให้ระบบพหุสังคมล่มสลายเหลือเพียงชาวบอสนีแอก และในช่วงปี ค.ศ.1993 สาธารณรัฐ ก็ประกาศ สถาปนาเป็นสาธารณรัฐอิสลาม(Republika Islamska) เนื่องจากเหลือเพียงชาวมุสลิม ที่เป็นประชากรของสาธารณรัฐ สาธารณรัฐจึงประกาศตัวเป็น สาธารณรัฐอิสลาม
1 มีนาคม ปี ค.ศ.1994 หลังสนธิสัญญาวอชินตัน สาธารณรัฐก็รวบประชาคมเฮิร์ตเซโก-บอสเนีย ซึ่งเคยพยายามแบ่งแยกดินแดน มาเข้าเป็นส่วนหนึงของสาธารณรัฐตามสนธิสัญญากับโครเอเชีย ที่ให้ชาวโครแอทในบอสเนีย เป็นประชากรของสาธารณรัฐ ทำให้สาธารณรัฐต้องสละความเป็นสาธารณรัฐอิสลาม เพื่อจัดตั้งรัฐพหุสังคม และสร้างพื้นฐานของรัฐชาติ บอสเนียและเฮอร์เซโกวีนาใหม่ ซึ่งจะเป็นรัฐพหุสังมปกครองโดยระบบสมาพันธรัฐในทางพฤตินัย
จังหวัดอัฟยอนคาราฮิซาร์
จังหวัดอัฟยอนคาราฮิซาร์ () หรือ จังหวัดอัฟยอน เป็นจังหวัดทางภาคตะวันตกของประเทศตุรกี
จังหวัดมีพรมแดนติดกับจังหวัดกือตาห์ยาทางทิศตะวันตกเฉียงเหนือ, จังหวัดอูชักทางทิศตะวันตก, จังหวัดเดนิซลีทางทิศตะวันตกเฉียงใต้, จังหวัดบูร์ดูร์ทางทิศใต้, จังหวัดอิสปาร์ตาทางทิศตะวันออกเฉียงใต้, จังหวัดกอนยาทางทิศตะวันออก และ จังหวัดเอสกีเชฮีร์ทางทิศเหนือ มีเมืองหลวงคืออัฟยอนคาราฮิซาร์ มีพื้นที่ทั้งหมด 14.230 ตารางกิโลเมตร และมีประชากรทั้งหมด 697,559 คน (ปี ค.ศ. 2010)
จังหวัดอาดานา
จังหวัดอาดานา () เป็นจังหวัดทางภาคใต้ตอนกลางของประเทศตุรกี และเป็นจังหวัดหนึ่งที่ตั้งอยู่ในภูมิภาคเมดิเตอร์เรเนียน มีประชากรทั้งหมด 2,085,225 คน
จังหวัดมีพรมแดนติดกับจังหวัดเมอร์ซินทางทิศตะวันตก, จังหวัดมูลาทางทิศตะวันตกเฉียงเหนือ, จังหวัดไกเซรีทางทิศเหนือ, จังหวัดกาห์รามันมารัชทางทิศตะวันออกเฉียงเหนือ, จังหวัดออสมานิเยทางทิศตะวันออกติด และติดกับจังหวัดฮาไต ส่วนทางทิศใต้เป็นชายฝั่งทะเลเมดิเตอร์เรเนียน และมีเมืองหลวงคืออาดานา
จังหวัดอาดือยามัน
จังหวัดอาดือยามัน () เป็นจังหวัดทางภาคใต้ตอนกลางของประเทศตุรกี จังหวัดที่ถูกสร้างขึ้นในปี ค.ศ. 1954 ถูกแยกออกจากส่วนหนึ่งของจังหวัดมาลาตยา มีพื้นที่ทั้งหมด 7,606.16 ตารางกิโลเมตร มีประชากรทั้งหมด 590,935 คน ในปี ค.ศ. 1990 มีประชากรเพิ่มขึ้น 513,131 คน และมีเมืองหลวงคืออาดึยามัน
กาโตโปเลมีเดีย
กาโตโปเลมีเดีย (; ) เป็นเมืองของประเทศไซปรัส ตั้งอยู่ในเขตลีมาซอล มีประชากร 22,369 คน ตามการสำรวจสำมะโนประชากร ปี ค.ศ. 2011
พระสาสนโสภณ (ใย ภทฺทิโย)
พระสาสนโสภณ ฉายา ภทฺทิโย (นามเดิม: ใย สุขสิงห์; 27 ธันวาคม พ.ศ. 2443 - 26 กรกฎาคม พ.ศ. 2541) เป็นพระราชาคณะเจ้าคณะรองฝ่ายธรรมยุติกนิกาย เคยดำรงตำแหน่งสำคัญ เช่น ผู้ช่วยเจ้าอาวาสวัดเทพศิรินทราวาสราชวรวิหาร รองแม่กองบาลีสนามหลวง และเจ้าคณะภาค 1-2-3 และ 12-13 (ธรรมยุต)
พระสาสนโสภณ มีนามเดิมว่า ใย สุขสิงห์ เกิดเมื่อวันพฤหัสบดีที่ 27 ธันวาคม พ.ศ. 2443 ตรงกับวันขึ้น 7 ค่ำ เดือนยี่ ปีชวด เป็นบุตรของนายอวบ-นางหยาด สุขสิงห์ ชาติภูมิอยู่ที่ตำบลบางสระเก้า อำเภอแหลมสิงห์ จังหวัดจันทบุรี
นายใย สุขสิงห์ ได้บรรพชาเป็นสามเณรเมื่อวันอาทิตย์ที่ 14 กรกฎาคม พ.ศ. 2461 โดยมีพระธรรมไตรโลกาจารย์ (เจริญ ญาณวโร) วัดเทพศิรินทราวาส เป็นพระอุปัชฌาย์
ต่อมาในวันพุธที่ 26 พฤษภาคม พ.ศ. 2463 ได้อุปสมบทเป็นพระภิกษุ ณ วัดเทพศิรินทราวาส โดยมีพระธรรมไตรโลกาจารย์ (เจริญ ญาณวโร) เป็นพระอุปัชฌาย์ พระอุดมศีลคุณ (อิน อคฺคิทตฺโต) เป็นพระกรรมวาจาจารย์ และพระครูปลัดสัมพิพัฒนศีลาจารย์ (เทียน ปภสฺสโร) เป็นพระอนุสาวนาจารย์ ได้รับฉายาว่า ภทฺทิโย
พระสาสณโสภณ ถึงแก่มรณภาพด้วยโรคชรา เมื่อวันอาทิตย์ที่ 26 กรกฎาคม พ.ศ. 2541 ณ โรงพยาบาลหัวเฉียว สิริอายุได้ 98 ปี พรรษา 78 และได้รับพระราชทานเพลิงศพ ณ เมรุหลวง หน้าพลับอิศริยาภรณ์ วัดเทพศิรินทราวาส เมื่อวันที่ 16 มกราคม พ.ศ. 2542
อะฟล็อกออฟซีกัลส์
อะฟล็อกออฟซีกัลส์ () เป็นวงนิวเวฟจากประเทศอังกฤษ แต่เดิมวงก่อตั้งในเมืองลิเวอร์พูลโดยสองพี่น้อง ไมเคิล "ไมค์' สกอร์" (คีย์บอร์ด, เสียงร้อง) และ แอลลิสเตอร์ "อาลี" สกอร์ (กลอง) พร้อมด้วย ฟรานซิส ลี "แฟรงก์" มอดส์ลีย์ (เบส) และ พอล เรย์โนลส์ (กีตาร์)
วงมีซิงเกิลฮิตไปทั่วโลกรวมทั้ง "I Ran (So Far Away)", "Space Age Love Song," "Wishing (If I Had a Photograph of You)", และ "The More You Live, the More You Love", และพวกเขากลายเป็นที่โดดเด่นในยุค 1980 ในมิวสิกวิดีโอ "I Ran (So Far Away)" นอกจากนี้วงยังได้รับรางวัลแกรมมี
เขตลีมาซอล
เขตลีมาซอล (; ; ) เป็นหนึ่งในหกเขตของประเทศไซปรัส เมื่อปี ค.ศ. 2011 มีประชากรทั้งหมด 235,330 คน เมืองหลักของเขตคือลีมาซอล เป็นส่วนหนึ่งของดินแดนโพ้นทะเลของสหราชอาณาจักร
เขตของประเทศไซปรัส
ประเทศไซปรัส แบ่งเขตการปกครองออกเป็น 6 เขต ( ) เมืองหลักจะใช้ชื่อเดียวกันกับเขต เขตของประเทศไซปรัส ได้แก่
จอห์น ไลดอน
จอห์น โจเซฟ ไลดอน () เป็นที่รู้จักกันในชื่อวงการเดิมของเขา จอห์นนี รอตเทน (Johnny Rotten) เป็นนักร้อง นักแต่งเพลงและนักดนตรีชาวอังกฤษ เป็นที่รู้จักกันดีในฐานะนักร้องนำของวงพังก์ร็อก เซ็กซ์พิสทอลส์ (Sex Pistols) ในระหว่างปี 1975 จนถึง 1978 และรวมตัวใหม่อีกครั้งในช่วงยุค 1990 และ 2000 เขาเป็นนักร้องนำแห่งวงดนตรีโพสต์พังก์ พับลิกอิมเมจลิมิเต็ด (Public Image Ltd./PiL) ซึ่งเขาได้ก่อตั้งวงขึ้นและเป็นผู้นำวงในปี 1978 จนถึง 1993 และ 2009
มวลของพลังค์
ในทางฟิสิกส์ มวลพลังค์ (; m) คือหน่วยของมวลในระบบหน่วยธรรมชาติที่รู้จักในชื่อ หน่วยของพลังค์ (Planck units) ตั้งชื่อเพื่อเป็นเกียรติแก่นักฟิสิกส์ชาวเยอรมัน มักซ์ พลังค์ ซึ่งเป็นผู้เสนอแนวคิด
มวลของพลังค์สามารถนิยามได้ดังนี้นักฟิสิกส์อนุภาคและนักจักรวาลวิทยามักใช้เป็น ค่าคงที่ลดลงของมวลพลังค์ นั่นคือ
ตัวประกอบ formula_5 ช่วยลดความยุ่งยากของตัวเลขในสมการสัมพัทธภาพทั่วไป
เขตแฟมากุสตา
เขตแฟมากุสตา (; ; ) เป็นหนึ่งในหกเขตของประเทศไซปรัส เมืองหลักของเขตคือเมืองท่าที่สำคัญที่สุดของเกาะ แฟมากุสตา ส่วนหนึ่งของเขตนี้มีประชากรทั้งหมด 37,738 คนที่อาศัยอยู่
เขตคีรีเนีย
เขตคีรีเนีย (; ; ) เป็นหนึ่งในหกเขตของประเทศไซปรัส เมืองหลักของเขตคือคีรีเนีย เป็นเขตที่เล็กที่สุดของประเทศไซปรัส และถูกควบคุมโดยสาธารณรัฐตุรกีแห่งนอร์เทิร์นไซปรัส
เขตลาร์นากา
เขตลาร์นากา (; ; ) เป็นหนึ่งในหกเขตของประเทศไซปรัส เมืองหลักของเขตคือลาร์นากา ส่วนเล็ก ๆ ของเขตที่ถูกครอบครองโดยกองทัพตุรกีในปี ค.ศ. 1974 และตอนนี้"โดยพฤตินัย"เป็นส่วนหนึ่งของประเทศไซปรัสเหนือ เขตเลฟโกชา
ตั้งอยู่ในเขตที่มีสนามบินนานาชาติลาร์นากา เป็นสนามบินหลักของเกาะ
ในปี ค.ศ. 2011 เขตลาร์นากามีประชากรทั้งหมด 143,192 คน
เขตนิโคเซีย
เขตนิโคเซีย (; ; ) เป็นหนึ่งในหกเขตของประเทศไซปรัส เมืองหลักของเขตคือนิโคเซีย
เขตแพฟอส
เขตแพฟอส (; ; , ) เป็นหนึ่งในหกเขตของประเทศไซปรัส เมืองหลักของเขตคือแพฟอส มีพื้นที่ของเขตทั้งหมด 1,393 ตารางกิโลเมตร และมีจำนวนประชากรในปี ค.ศ. 2011 ทั้งหมด 88,266 คน
ISO 3166-2:CY
ISO 3166-2:CY เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ หรือ​เขตการปกครองอิสระในประเทศไซปรัส
ทางหลวงเอเชียสาย 14
ทางหลวงเอเชียสาย 14 (AH14) เป็นถนนในโครงข่ายทางหลวงสายเอเชีย ระยะทางตลอดทั้งสาย เริ่มต้นจากเมืองไฮฟอง ประเทศเวียดนาม ผ่านคุนหมิง มณฑลยูนนาน ประเทศจีน ถึงเมืองมัณฑะเลย์ ประเทศพม่า เชื่อมต่อระหว่างทางหลวงเอเชียสาย 1 ทางหลวงเอเชียสาย 3 แลทางหลวงเอเชียสาย 2
ทางหลวงเอเชียสาย 18
ทางหลวงเอเชียสาย 18 (AH18) เป็นถนนที่อยู่ในโครงข่ายทางหลวงสายเอเชีย เริ่มต้นจากหาดใหญ่ จังหวัดสงขลา ประเทศไทย ถึงยะโฮร์บาห์รู รัฐยะโฮร์ มาเลเซีย ทางหลวงสายนี้วิ่งผ่านถนนที่ขนานตามชายฝั่งตะวันออกในภาคใต้ของประเทศไทย และผ่านทางหลวงสหพันธ์หมายเลข 3 ของประเทศมาเลเซีย
ทางหลวงเอเชียสาย 18 ผ่านทางหลวงแผ่นดินหมายเลข 43 จากหาดใหญ่ถึงหนองจิก ผ่านทางหลวงแผ่นดินหมายเลข 42 จากหนองจิกถึงสุไหงโก-ลก (แต่เดิมเส้นทางจากนราธิวาสถึงสุไหงโก-ลก เป็นทางหลวงแผ่นดินหมายเลข 4084 และ 4057)
ทางหลวงเอเชียสาย 18 วิ่งผ่าน ทางหลวงสหพันธ์หมายเลข 3 ผ่านรันเตาปันจังไปจนถึงยะโฮร์บาห์รู รัฐยะโฮร์
ทางหลวงเอเชียสาย 140
ทางหลวงเอเชียสาย 140 (AH140) เป็นส่วนหนึ่งของโครงข่ายทางหลวงสายเอเชีย เริ่มต้นจากบัตเตอร์เวิร์ท รัฐปีนัง ถึง Pasir Puteh รัฐกลันตัน ประเทศมาเลเซีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ไม่มีการติดตั้งป้าย AH140 ในป้ายบอกทางของทางหลวงมาเลเซีย
สุชัชวีร์ สุวรรณสวัสดิ์
ศาสตราจารย์ สุชัชวีร์ สุวรรณสวัสดิ์
อธิการบดี สถาบันเทคโนโลยีพระจอมเกล้าเจ้าคุณทหารลาดกระบัง ตั้งแต่วันที่ 2 ตุลาคม 2558 เคยดำรงตำแหน่ง คณบดี คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และเคยเป็น นายก วิศวกรรมสถานแห่งประเทศไทย ในพระบรมราชูปถัมภ์ (วสท.) เป็นผู้ก่อตั้งและประธานคณะกรรมการยุววิศวกรแห่งประเทศไทย คนแรก
และวันที่ 21 สิงหาคม 2559 ที่ประชุมอธิการบดีแห่งประเทศไทย (ทปอ.) มีมติเลือก ศ.สุชัชวีร์ สุวรรณสวัสดิ์ เป็นประธาน ทปอ. ตั้งแต่วันที่ 1 ม.ค.2560 วาระการดำรงตำแหน่ง 2 ปี
ได้รับการโปรดเกล้าฯ ให้ดำรงตำแหน่ง ศาสตราจารย์ ในสาขาวิชา วิศวกรรมโยธา สังกัดคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ตั้งแต่วันที่ 12 พฤษภาคม 2553 เป็นศาสตราจารย์ ทางด้านการก่อสร้างใต้ดินและอุโมงค์ คนแรกของประเทศไทย เมื่ออายุเพียง 37 ปี
ศาสตราจารย์ สุชัชวีร์ สุวรรณสวัสดิ์ ได้รับการประกาศเกียรติคุณ ไอเซนฮาวร์ เฟลโลว์ชิพ ประจำปี 2012 (Eisenhower Fellowships) ในฐานะผู้นำยุคใหม่ด้านวิศวกรรมเทคโนโลยี จากมูลนิธิประธานาธิบดี ดไวท์ ไอเซนฮาวร์ แห่งประเทศสหรัฐอเมริกา จากการที่ ได้อุทิศตนในการวิจัยองค์ความรู้และพัฒนาวิชาการเทคโนโลยีก่อสร้างใต้ดินและอุโมงค์ เพื่อยกระดับระบบสาธารณูปโภค การบริหารจัดการน้ำ และคมนาคมโลจิสติกส์ของไทยที่มีประสิทธิภาพและยั่งยืน เขาได้คิดค้นทฤษฎีการคำนวณขุดเจาะอุโมงค์ที่ก้าวหน้าด้วยประสิทธิภาพและความปลอดภัยซึ่งได้รับการอ้างอิงและนำไปใช้ประโยชน์มากเป็นอันดับ 5 ของโลก และยังได้รับการประกาศเกียรติคุณเป็นนักเรียนทุนรัฐบาลไทยดีเด่นเข็มทองคำที่มีอายุน้อยที่สุดในประเทศไทยอีกด้วย
ศาสตราจารย์ ดร. สุชัชวีร์ จบชั้นมัธยมศึกษาปีที่ 6 จากโรงเรียนระยองวิทยาคม แล้วได้เข้าศึกษาต่อสาขาวิศวกรรมก่อสร้าง คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในส่วนของโควต้าช้างเผือก ปี 2533 และได้เป็นประธานวิศวะรุ่นที่ 29
ปริญญาตรี วิศวกรรมศาสตร์ (วิศวกรรมก่อสร้าง) (เกียรตินิยม) 
สถาบันเทคโนโลยีพระจอมเกล้าเจ้าคุณทหารลาดกระบัง ปี 2537
ปริญญาโท M.Sc. (Geotechnical Engineering) ด้านวิศวกรรมโยธาและสิ่งแวดล้อม 
The University of Wisconsin-Madison USA
ปริญญาโท M.Sc. (Technology and Policy) ด้านนโยบายและเทคโนโลยี
Massachusetts Institute of Technology (MIT) USA
ปริญญาเอก Sc.D. (Geotechnical Engineering) ด้านวิศวกรรมโยธาและสิ่งแวดล้อม
Massachusetts Institute of Technology (MIT) USA ปี 2545http://www.ratchakitcha.soc.go.th/DATA/PDF/2558/E/241/2.PDF
ทางหลวงเอเชียสาย 141
ทางหลวงเอเชียสาย 141 (AH141) เป็นส่วนหนึ่งของโครงข่ายทางหลวงสายเอเชีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ก็ไม่มีการติดตั้งป้าย AH141 ในป้ายบอกทางของทางหลวงมาเลเซีย
ทางหลวงเอเชียสาย 141 ผ่านเส้นทางต่าง ๆ ดังนี้
ทางหลวงเอเชียสาย 42
ทางหลวงเอเชียสาย 42 (AH42) เป็นทางหลวงในโครงข่ายทางหลวงสายเอเชีย ระยะทางทั้งหมด เริ่มต้นทางทางหลวงเอเชียสาย 5 ที่เมืองหลานโจว ประเทศจีน ถึงทางหลวงเอเชียสาย 1 ที่ Barhi ประเทศอินเดีย ผ่านประเทศต่าง ๆ ได้แก่ จีน เนปาล และอินเดีย และจัดให้เป็นทางหลวงเอเชียที่มีเส้นทางใกล้ยอดเขาเอเวอเรสต์มากที่สุด ถนนเส้นนี้ยังมีส่วนที่ยังไม่ได้ก่อสร้าง คือ ช่วงจากเมืองลาซา ในทิเบต ถึงเมืองหลานโจว ในจีน ซึ่งมีระยะทางมากกว่าครึ่งของระยะทางรวมทั้งหมด
วอลเลย์บอลหญิงชิงแชมป์โลก รุ่นอายุไม่เกิน 20 ปี 1977
วอลเลย์บอลหญิงชิงแชมป์โลก รุ่นอายุไม่เกิน 20 ปี 1977 () เป็นครั้งที่ 1 ของการแข่งขัน จัดขึ้นในประเทศบราซิล ระหว่างวันที่ 5–14 กันยายน ค.ศ. 1977 (พ.ศ. 2520)
โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ
โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ (Doraemon: New Nobita's Great Demon—Peko and the Exploration Party of Five) เป็นภาพยนตร์ตอนที่ 34 ของโดราเอมอนฉบับภาพยนตร์ เป็นภาพยนตร์การ์ตูนญี่ปุ่นในปี 2014 โดยการนำ โดราเอมอน ตอน ตะลุยแดนมหัศจรรย์ (1982) กลับมาสร้างใหม่ เข้าฉายในประเทศไทยวันที่ 23 ตุลาคม พ.ศ. 2557
วอลเลย์บอลชายยูโรเปียนลีก 2006
วอลเลย์บอลชายยูโรเปียนลีก 2006 () เป็นครั้งที่ 3 ของการแข่งขัน จัดขึ้นในประเทศตุรกี ระหว่างวันที่ 21 กรกฎาคม – 13 สิงหาคม ในรอบคัดเลือก ส่วนรอบสุดท้าย จัดในระหว่างวันที่19–20 สิงหาคมสนาม: — อังการา (Atatürk Spor Salonu Ulus ANKARA)
สนาม: — ลาเมีย (Chalkiopoulio Sports Hall LAMIA)
สนาม: — บายาโดลิด
สนาม: — รอตเทอร์ดาม
สนาม: — Rakvere (Spordihall RAKVERE)
สนาม: — ซาเกร็บ (Dom Odbojke Bojan Stranic ZAGREB)
สนาม: — เปรเชา (Sportova Hala PRESOV )
สนาม: — เบอร์ลิน (Sporthalle Charlottenburg BERLIN)
สนาม: — อิซมีร์ (Sports Hall Karsiyaka IZMIR)
วอลเลย์บอลชายยูโรเปียนลีก 2007
วอลเลย์บอลชายยูโรเปียนลีก 2007 () เป็นครั้งที่ 4 ของการแข่งขัน จัดขึ้นในประเทศโปรตุเกส ระหว่างวันที่ 25 พฤษภาคม – 1 กรกฎาคม ในรอบคัดเลือก ส่วนรอบสุดท้าย จัดในระหว่างวันที่ 7–8 กรกฎาคม
สนาม: — ปอร์ชิเมา (Portimão Arena)
ทางหลวงเอเชียสาย 43
ทางหลวงเอเชียสาย 43 (AH43) เป็นถนนในโครงข่ายทางหลวงสายเอเชีย ระยะทางทั้งหมด เริ่มต้นจากทางหลวงเอเชียสาย 1 ในเมืองอัคระ ประเทศอินเดีย ถึงเมือง Matara ประเทศศรีลังกา
เส้นทางผ่านเมืองต่าง ๆ ของอินเดีย ได้แก่ อัคระ (บน AH1) Gwalior (ทางแยก AH47), Nagpur (ตัดกับ AH46), ไฮเดอราบาด และบังคาลอร์ (AH45 และ AH47 มาบรรจบ), มทุไร และสิ้นสุดช่วงแรกที่ Rameswaram ก่อนที่จะมาเริ่มอีกช่วงหนึ่งในประเทศศรีลังกา ที่เมือง Talaimannar และผ่าน Mannar, อนุราธปุระ, Dambulla (ทางแยก AH44), Kurunegala, กัณฏิ, โคลัมโบ, กอลล์ และสิ้นสุดที่ Matara
ทางหลวงสายเอเชียได้ผ่านทางหลวงในประเทศอินเดียในช่วงต่าง ๆ ได้แก่ ทางหลวงอินเดีย NH 3, ทางหลวงอินเดีย NH 75, ทางหลวงอินเดีย NH26 , ทางหลวงอินเดีย NH 7 และทางหลวงอินเดีย NH 49 ผ่านรัฐต่าง ๆ ของอินเดีย ได้แก่ รัฐอุตตรประเทศ รัฐราชสถาน รัฐมัธยประเทศ รัฐมหาราษฏระ รัฐเตลังคานา รัฐกรณาฏกะ และรัฐทมิฬนาฑู
ทางหลวงสายเอเชียได้ผ่านส่วนต่าง ๆ ในทางหลวงศรีลังกา ดังนี้
เปอร์โร อกัวโย่ จูเนียร์
เปโดร อกัวโย่ รามิเรซ (23 กรกฎาคม ค.ศ. 1979 – 21 มีนาคม ค.ศ. 2015) เป็นนักมวยปล้ำอาชีพและนักโปรโมดเตอร์ชาวเม็กซิกัน ผู้ที่ประสบความสำเร็จมีชื่อเสียงใน Lucha libre ในนาม เปอร์โร อกัวโย่ จูเนียร์ หรือ เอล ไฮโจ เดล เปอร์โร อกัวโย่ ในชีวิตจริงเป็นบุตรชายของนักต่อสู่ lucha libre ในตำนาน เปอร์โร อกัวโย่ เป็นที่รู้จักกันดีในฐานะผู้นำทีม Los Perros del Mal ซึ่งเริ่มต้นในสมาคมConsejo Mundial de Lucha Libre ในช่วงกลางปี 2004 ทีมของเขาได้กลายเป็นทีมที่สำคัญในมวยปล้ำอาชีพชาวเม็กซิกัน จุดในช่วงระหว่าง อกัวโย่ ปล้ำกับ มิสติโค และHéctor Garza ในปี ค.ศ. 2008 เขาได้ลาออกจาก CMLL เพื่อได้ไปตั้งสมาคมมวยปล้ำอาชีพอิสระของเขา Perros del Mal Producciones ที่สร้างขึ้นโดยมีสมาชิกทีมของเขาอยู่ด้วย คือ Los Perros del Mal ในเดือนมิถุนายน ค.ศ. 2010 อกัวโย่ ได้กลับมาในสมาคม Asistencia Asesoría y Administración อีกครั้งหลังจากที่ห่างหายไป 7 ปีที่เริ่มต้นการรุกรานของทีมของเขา อกัวโย่ ได้เสียชีวิตลงในวันที่ 21 มีนาคม ค.ศ. 2015 เนื่องจากเกิดอุบัติเหตุระหว่างแมทช์การปล้ำ โดยข่าวรั่วหลายแห่งทั่วโลก
ทางหลวงเอเชียสาย 45
ทางหลวงเอเชียสาย 45 (AH45) เป็นถนนในโครงข่ายทางหลวงสายเอเชีย ระยะทางทั้งหมด เริ่มต้นจากทางหลวงเอเชียสาย 1 ในเมืองโกลกาตา ประเทศอินเดีย ถึงทางหลวงเอเชียสาย 43 และทางหลวงเอเชียสาย 47 ในเมืองบังคาลอร์ ประเทศอินเดีย
ทางหลวงเอเชียสายนี้ได้ผ่านทางหลวงของอินเดียหลายสาย ได้แก่ ทางหลวงอินเดีย NH 6, NH 5, NH 4, NH 46, และทางหลวงอินเดีย NH 7
ทางหลวงเอเชียสาย 46
ทางหลวงเอเชียสาย 46 (AH46) เป็นถนนในโครงข่ายทางหลวงสายเอเชีย เป็นทางหลวงที่เชื่อมต่อฝั่งตะวันตกกับตะวันออกของอินเดียเข้าด้วยกัน เชื่อมต่อกับทางหลวงเอเชียสาย 2 และเส้นทางนี้ยังเป็นที่รู้จักในระบบทางหลวงอินเดียที่ชื่อ ทางหลวงอินเดีย NH 6 มีระยะทางกว่า จากทางหลวงเอเชียสาย 2 ในเมืองฮาว์ราห์ รัฐเบงกอลตะวันตก อินเดีย ถึงเมือง Hazira รัฐคุชราต อินเดีย ตัดกับทางหลวงเอเชียสาย 47 ที่เมืองดูห์เล รัฐมหาราษฏระ และทางหลวงเอเชียสาย 43 ที่เมืองนาคปุระ
ทางหลวงสายนี้ผ่านเมืองต่าง ๆ ในรัฐเบงกอลตะวันตก รัฐฌารขัณฑ์ รัฐโอริศา รัฐฉัตตีสครห์ และรัฐมหาราษฏระ ดังนี้
การเลือกตั้งประธานาธิบดีสหรัฐ พ.ศ. 2559
การเลือกตั้งประธานาธิบดีสหรัฐ พ.ศ. 2559 เป็นการเลือกตั้งประธานาธิบดีสหรัฐรอบทุกสี่ปีครั้งที่ 58 มีขึ้นในวันอังคารที่ 8 พฤศจิกายน 2559 นักธุรกิจ ดอนัลด์ ทรัมป์ และผู้ว่าการรัฐอินดีแอนา ไมก์ เพนซ์ ผู้สมัครพรรครีพับลิกัน ชนะอดีตรัฐมนตรีว่าการกระทรวงการต่างประเทศ ฮิลลารี คลินตัน และสมาชิกวุฒิสภารัฐเวอร์จิเนีย ทิม เคน ผู้สมัครจากพรรคเดโมแครตอย่างน่าประหลาดใจ แม้แพ้คะแนนของประชาชน ทรัมป์ดำรงตำแหน่งเป็นประธานาธิบดีคนที่ 45 และเพนซ์เป็นรองประธานาธิบดีคนที่ 48 เมื่อวันที่ 20 มกราคม 2560 ประธานาธิบดีพรรคเดโมแครตคนปัจจุบัน บารัก โอบามา ไม่มีสิทธิได้รับเลือกตั้งเป็นสมัยที่สาม เนื่องจากข้อจำกัดวาระที่กำหนดโดยการแก้ไขเพิ่มเติมรัฐธรรมนูญครั้งที่ 22 นอกจากการเลือกตั้งประธานาธิบดีแล้ว ยังมีการจัดการเลือกตั้งสมาชิกวุฒิสภา สภาผู้แทนราษฎร ผู้ว่าการรัฐ รัฐและท้องถิ่นจำนวนมากในวันที่ 8 พฤศจิกายนเช่นกัน
ซีวิงส์
ซีวิงส์ () เป็นผู้ประกอบการทัวร์เครื่องบินทะเลระดับหรู ซึ่งตั้งอยู่ในสหรัฐอาหรับเอมิเรตส์ บริษัทนี้ได้รับการก่อตั้งขึ้นในเดือนสิงหาคม ค.ศ. 2007 และให้ทัวร์ทางอากาศและการเช่าเหมาลำไปยังสถานที่ต่าง ๆ เช่น ดูไบ, อาบูดาบี, รัฐราสอัลไคมาห์ และรัฐฟูไจราห์ บริการของบริษัท ได้แก่ เที่ยวบินชมทัศนียภาพ, ทัศนศึกษาที่กำหนดเอง, แพคเกจของหมู่คณะ และเครื่องบินเช่าเหมาลำพิเศษไปกว่า 20 จุดต่าง ๆ ภายในสหรัฐอาหรับเอมิเรตส์ โดยมีเงื่อนไขคือเป็นการแก้ปัญหาการเดินทางที่สมบูรณ์ทั่วทั้งภูมิภาค
บริการเครื่องบินทะเลได้รับการดำเนินโดยเจ็ท-ออปส์ เอฟแซดอี ซึ่งเป็นบริษัทที่อยู่ในดูไบ และเป็นผู้ถือใบรับรองผู้ประกอบการทางอากาศของสหรัฐอาหรับเอมิเรตส์ (AOC)
เจ็ท-ออปส์ เอฟแซดอี มีเจ้าของคือแอร์ชาร์เตอร์อินเตอร์เนชันแนลอาระเบีย จำกัด ซึ่งเป็นบริษัทการจัดการบินชั้นนำในดูไบนับตั้งแต่ปี ค.ศ. 1994
ยานเดินสมุทรประกอบด้วยเครื่องบินทะเลเซสนา 208 คาราวานสามลำ ซึ่งจะออกจากสามฐานที่มั่น โดยตั้งตามความเหมาะสมอยู่ที่ดูไบ และมีสถานที่ปฏิบัติการเดิมอยู่ที่เจเบล อาลี รวมถึงยังดำเนินการทัวร์จากอ่าวดูไบและหมู่เกาะเดอะเวิลด์
เซสนา 208 คาราวาน สามารถบรรจุผู้โดยสารได้เก้าที่นั่งกับนักบินหนึ่งที่นั่ง และมีความเร็วในการแล่นทางน้ำที่ประมาณ 130 นอต เครื่องบินซีวิงส์มีการติดตั้ง:
• เบาะนั่งแบบหรู
• หน้าต่างขนาดใหญ่สำหรับแต่ละที่นั่ง
• ห้องโดยสารปรับอากาศ
เซสนา 208 คาราวาน เป็นเครื่องบินบริการสาธารณะเครื่องยนต์เดียวและผลิตในสหรัฐอเมริกา โดยใช้เครื่องยนต์คะเนเดียนแพรตต์แอนด์วิทนีย์ พีที6เอ-114เอ ซึ่งเป็นหนึ่งในเครื่องยนต์ที่น่าเชื่อถือที่สุดของโลก โดยมีต้นแบบเดิมที่ออกบินครั้งแรกในเดือนธันวาคม ค.ศ. 1982 และได้รับการรับรองโดยสำนักงานบริหารการบินแห่งชาติในเดือนตุลาคม ค.ศ. 1984 เครื่องบินได้รับการบำรุงรักษาโดยผู้เชี่ยวชาญด้านวิศวกรรม ผู้มีประกาศนียบัตรชั้นสูงสุด ที่ออกโดยเจ้าหน้าที่การบินพลเรือนทั่วไป ซึ่งเป็นฝ่ายปกครองการบินของสหรัฐอาหรับเอมิเรตส์ พวกเขามีความรู้เกี่ยวกับเครื่องบินเป็นอย่างมาก และมีระบบบำรุงรักษาเครื่องบินสำหรับมาตรฐานสูงสุดในชีวิตประจำวัน
การบินเริ่มขึ้นในดูไบในปี ค.ศ. 1937 โดยครั้งแรกคือเมื่อครั้งที่เรือเหาะอิมพีเรียลแอร์เวย์ได้ให้บริการรายสัปดาห์ระหว่างสหราชอาณาจักรและปากีสถาน ซึ่งได้แวะลงจอดในอ่าวดูไบ ตั้งแต่ปี ค.ศ. 1940 ถึง 1950 เส้นทางเกือกม้าจากเดอร์บันไปยังซิดนีย์โดยผ่านทางอ่าวได้รับการก่อตั้งขึ้น ในช่วงท้ายของปี ค.ศ. 1944 ทางสายการบินบริติชโอเวอร์ซีแอร์เวย์คอร์ปอเรชัน (BOAC) ได้ออกปฏิบัติการเรือบิน 8 ลำต่อสัปดาห์ ส่วนในเดือนมกราคมปี ค.ศ. 1947 ได้มีการพบเรือบินชอร์ทเอมไพร์รุ่นซีคลาสล่าสุด ปฏิบัติการบินในเส้นทางเกือกม้าผ่านคาร์ทูม, ลักซอร์, ไคโร, คาลเลีย (ทะเลเดดซี), ฮับบานิยาห์ (ประเทศอิรัก), บาสรา, ประเทศบาห์เรน, ดูไบ, จีวานี ไปยังการาจี
เครื่องบินทะเลเป็นมิตรกับสิ่งแวดล้อมมากกว่าเครื่องบินรุ่นอื่น และไม่ปล่อยน้ำมันลงไปในน้ำ ในฐานะที่เป็นระบบใบพัด เครื่องยนต์และไอเสียจะอยู่เหนือน้ำโดยไม่รบกวนสิ่งมีชีวิตทางทะเลแต่อย่างใด อีกทั้งเครื่องบินทะเลยังมีเสียงรบกวนจากภายนอกต่ำและมีสถิติความปลอดภัยที่ดีเลิศ
ความหลากหลายทางชีวภาพในประเทศญี่ปุ่น
ความหลากหลายทางชีวภาพในประเทศญี่ปุ่น ประกอบด้วยพืชประจำเขตภูมิภาค, สัตว์ประจำเขตภูมิภาค และที่อยู่อาศัยตามธรรมชาติ เกาะของประเทศญี่ปุ่นจะยึดระยะทางยาวจากเหนือจรดใต้ และครอบคลุมหลากหลายของเขตภูมิอากาศ ส่งผลให้เกิดความหลากหลายของสายพันธุ์สัตว์ป่าเป็นอย่างมาก แม้จะมีการแยกเกาะญี่ปุ่นจากแผ่นดินใหญ่ของทวีปเอเชียก็ตาม ในภาคเหนือของประเทศ จะมีสายพันธุ์แบบที่มีอยู่ในภูมิภาคซับอาร์กติกเป็นจำนวนมาก ส่วนทางภาคใต้จะมีสายพันธุ์แบบที่พบในเอเชียตะวันออกเฉียงใต้ตามแบบฉบับของภูมิภาคเขตร้อน โดยในพื้นที่เหล่านี้จะมีหลายสายพันธุ์ที่ปรากฎอยู่ในประเทศจีนและประเทศเกาหลี นอกจากนี้ ประเทศญี่ปุ่นยังมีสิ่งมีชีวิตเฉพาะถิ่นจำนวนมากที่ไม่สามารถพบที่อื่นใดนอกจากนี้ได้
ประเทศญี่ปุ่นมีประมาณ 73 สายพันธุ์ของสัตว์เลื้อยคลานที่เกือบครึ่งหนึ่งเป็นสิ่งมีชีวิตเฉพาะถิ่น สำหรับเต่าทะเล และงูทะเลมีพิษสูงแต่ไม่รุนแรง เช่น งูทะเลเอราบุ จะปรากฏอยู่ในเขตน้ำอุ่นทั่วภาคใต้ของประเทศญี่ปุ่น
สโมสรวอลเลย์บอลขอนแก่นสตาร์
สโมสรวอลเลย์บอลขอนแก่นสตาร์ เป็นสโมสรวอลเลย์บอลในประเทศไทย ในการแข่งขันรายการวอลเลย์บอลหญิงไทยแลนด์ลีก ชนะเลิศแชมป์ไทยแลนด์ลีก 2 สมัย ปัจจุบันผู้เล่นมีทีมชาติได้แก่ ทัดดาว นึกแจ้ง,ฐาปไพพรรณ ไชยศรี,หทัยรัตน์ จารัตน์ และชิตพร กำลังมาก ปัจจุบันมีพรทิพย์ แสนตรง ทำหน้าที่เป็นกัปตันทีม
"อัปเดตข้อมูล ณ เดือนตุลาคม พ.ศ. 2561"
ขจรเดช พรมรักษา
ขจรเดช พรมรักษา (ชื่อเล่น : กบ ; เกิด 9 พฤศจิกายน พ.ศ. 2518) รู้จักกันในนาม กบ บิ๊กแอส มือกลองวง บิ๊กแอส โปรดิวเซอร์และเป็นนักแต่งเพลงในทีมแมงโก้ให้กับศิลปินจำนวนมากอาทิเช่น อาทิ บอดี้แสลม , บิ๊กแอส , ปาล์มมี่ , อีโบล่า เป็นต้น
ขจรเดช พรมรักษา เกิดเมื่อวันที่ 9 พฤศจิกายน พ.ศ. 2518 ขจรเดชมี่พี่ชายชื่อ "อภิชาติ พรหมรักษา" (หมู บิ้กแอส) จบการศึกษามหาวิทยาลัยวิทยาเขตจักรพงษ์ภูวนารถ ขจรเดชเคยเป็นอดีตพนักงานไปรษณีย์ ซึ่งต่อมาได้ถูกหมู อภิชาติ พรมรักษาชักเชิญเข้ามาเป็นมือกลองของวงบิ้กแอสในเวลาต่อมา 
หมู - อภิชาติ พรมรักษา และ อ็อฟ - พูนศักดิ์ จตุระบุล เป็นเพื่อนร่วมชั้นเรียนตั้งแต่สมัยมัธยมศึกษาที่โรงเรียนสตรีวิทยา 2 ตั้งวงดนตรีขึ้นมาแต่ไม่ได้จริงจังมากนักจนกระทั่งเรียนจบมัธยมก็แยกย้ายหลังจากนั้นอ็อฟไปเรียนที่วิทยาลัยก่อสร้างดุสิต จึงชักชวน แด็ก - เอกรัตน์ วงศ์ฉลาด ที่เรียนที่เดียวกันมาร่วมวงกันด้วย ขณะนั้นหมูที่เรียนอยู่วิทยาลัยช่างศิลป์ก็ชักชวน ต้น - เอกรัตน์ รัตนปิณฑะ เพื่อนที่วิทยาลัยช่างศิลป์ โดยหมูก็ได้ชักชวนน้องชายของตนเอง กบ - ขจรเดช พรมรักษามาเป็นมือกลอง
ขจรเดช สมรสกับแฟนสาวนอกวงการ "อ๋อ" ที่โรงแรม ทาว์น อิน ทาว์น ใน [[กรุงเทพ]] เมื่อวันที่ 14 มกราคม 2555[[หมวดหมู่:บุคคลที่เกิดในปี พ.ศ. 2518]]
[[หมวดหมู่:นักดนตรีชาวไทย]]
[[หมวดหมู่:นักแต่งเพลงชาวไทย]]
[[หมวดหมู่:บุคคลที่ยังมีชีวิตอยู่]]
[[หมวดหมู่:โปรดิวเซอร์เพลง]]
[[หมวดหมู่:บุคคลจากจังหวัดอุดรธานี]]
กมล วรรณประภา
นายกองใหญ่ กมล วรรณประภา เป็นอดีตรัฐมนตรีว่าการกระทรวงมหาดไทย ในรัฐบาลนายสัญญา ธรรมศักดิ์ และอดีตรัฐมนตรีว่าการกระทรวงยุติธรรม ในรัฐบาลนายจอมพลถนอม กิตติขจร
กมล วรรณประภา เคยรับราชการในสังกัดกระทรวงยุติธรรม เคยดำรงตำแหน่งสูงสุดคือ อธิบดีกรมอัยการ และเคยได้รับการแต่งตั้งเป็นสมาชิกวุฒิสภาในพ.ศ. 2511
ในการก่อการรัฐประหารในประเทศไทย พ.ศ. 2514 โดยจอมพลถนอม กิตติขจร เขาได้รับตำแหน่งรัฐมนตรีว่าการกระทรวงยุติธรรม ในรัฐบาลจอมพลถนอม กิตติขจร
ต่อมาในปี พ.ศ. 2516 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลนายสัญญา ธรรมศักดิ์
[[หมวดหมู่:บุคคลจาก
[[หมวดหมู่:สมาชิกเครื่องราชอิสริยาภรณ์ ม.ป.ช.]]
[[หมวดหมู่:สมาชิกเครื่องราชอิสริยาภรณ์ ม.ว.ม.]]
[[หมวดหมู่:สมาชิกเครื่องราชอิสริยาภรณ์ ท.จ.ว. (ฝ่ายหน้า)]]
[[หมวดหมู่:สมาชิกเหรียญจักรพรรดิมาลา]]
[[หมวดหมู่:ผู้บังคับบัญชาและเจ้าหน้าที่กองอาสารักษาดินแดน]]
[[หมวดหมู่:บุคคลจากโรงเรียนกรุงเทพคริสเตียนวิทยาลัย]]
ตะเกียงบุนเซิน
ตะเกียงบุนเซิน () เป็นอุปกรณ์ให้ความร้อนด้วยแก๊สธรรมชาติ
ซึ่งให้เปลวไฟเดี่ยวสีน้ำเงินหรือส้มสว่าง เพื่อใช้ในการต้ม, เผา, หรือฆ่าเชื้อในห้องทดลอง
ชื่อตะเกียง ตั้งตามชื่อโรแบร์ท บุนเซิน ผู้ออกแบบ
ในปี พ.ศ. 2395, เมื่อโรแบร์ท บุนเซิน เข้าทำงานที่มหาวิทยาลัยไฮเดิลแบร์ค, เยอรมนี
ทางมหาวิทยาลัยได้เพิ่งติดตั้งระบบจ่ายแก๊สถ่านหินสำหรับใช้ทั่วมหาวิทยาลัย และกำลังสร้างอาคารห้องปฏิบัติการใหม่
ซึ่งจะใช้แก๊สสำหรับทั้งแสงสว่างและแหล่งความร้อนในห้องทดลอง แต่ตะเกียงที่ใช้ให้ความร้อนในสมัยนั้น
มีปัญหาเรื่องความซับซ้อนของอุปกรณ์และประสิทธิภาพที่ต่ำ
ระหว่างที่อาคารห้องปฏิบัติการยังอยู่ระหว่างการก่อสร้างในปี พ.ศ. 2397, บุนเซินได้เสนอแนวคิดรูปแบบตะเกียงใหม่ให้ปีเตอร์ เดซาก,
ช่างทำอุปกรณ์ของมหาวิทยาลัย เพื่อทำการสร้างต้นแบบ,
ในที่สุดการออกแบบของบุนเซิน/เดซาก ประสบความสำเร็จในการให้เปลวไฟความร้อนสูง
แต่สว่างน้อยและไร้เขม่าได้ด้วยการควบคุมการผสมแก๊สกับอากาศก่อนการเผาไหม้
โดยให้มีวาล์วอากาศเข้าที่ด้านใต้ของตะเกียงรูปท่อทรงกระบอกสูง ออกเป็นเปลวไฟที่ด้านบน
เมื่ออาคารปฏิบัติการได้เปิดใช้งานช่วงต้นปี พ.ศ. 2398, เดซากได้ประกอบตะเกียงบุนเซินทั้งหมด 50 ชุด
สำหรับใช้ในห้องปฏิบัติการของบุนเซิน โดยบุนเซินได้ตีพิมพ์การออกแบบนั้นในอีกสองปีต่อมา
และยังคงนิยมใช้ในห้องทดลองทั่วโลกมาจนถึงปัจจุบัน
วอลเลย์บอลหญิงชิงแชมป์โลก รุ่นอายุไม่เกิน 20 ปี 2015
วอลเลย์บอลหญิงชิงแชมป์โลก รุ่นอายุไม่เกิน 20 ปี 2015 () จัดขึ้นในประเทศเปอร์โตริโก ระหว่างวันที่ 3–12 กรกฎาคม ค.ศ. 2015 (พ.ศ. 2558)
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี เมื่อวันที่ 14 ธันวาคม พ.ศ. 2556 การจับฉลากแบ่งสายจัดขึ้นที่เมืองกาโรลีนา, ประเทศเปอร์โตริโก เมื่อวันที่ 1 กรกฎาคม พ.ศ. 2558 ตัวเลขในวงเล็บหมายถึงอันดับโลก ณ เดือนธันวาคม พ.ศ. 2557
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
รูมา
รูมา () เป็นเขตเทศบาลเมืองที่ตั้งอยู่ในวอยวอดีนา, ประเทศเซอร์เบีย ในปี ค.ศ. 2011 เมืองมีประชากรทั้งหมด 30,076 คน ในขณะที่เขตเทศบาลเมืองรูมามีประชากรทั้งหมด 54,339 คน
วอลเลย์บอลชายชิงแชมป์นอร์เซกา 2005
วอลเลย์บอลชายชิงแชมป์นอร์เซกา 2005 (2005 Men's NORCECA Volleyball Championship) เป็นครั้งที่ 19 ของการแข่งขัน ระหว่างวันที่ 6–11 กันยายน ณ วินนิเพก, แคนาดา
วุฒิสภาไทย ชุดที่ 3
วุฒิสภาไทย ชุดที่ 3 ประกอบไปด้วยสมาชิกวุฒิสภาจำนวน 120 ท่าน ได้รับโปรดเกล้าฯ แต่งตั้งเมื่อวันที่ 4 กรกฎาคม พ.ศ. 2511 สิ้นสุดสมาชิกภาพ เมื่อวันที่ 17 พฤศจิกายน พ.ศ. 2514 เนื่องจากคณะปฏิวัติประกาศยกเลิกรัฐธรรมนูญแห่งราชอาณาจักรไทย พ.ศ. 2411 (ฉบับที่ 3)ในวันที่ 25 กุมภาพันธ์ พ.ศ. 2512 มีพระบรมราชโองการโปรดเกล้าฯ แต่งตั้งสมาชิกวุฒิสภาเพิ่มขึ้น เพื่อให้มีจำนวนสมาชิกสามในสี่ของจำนวนสมาชิกทั้งหมดของสภาผู้แทนราษฎร จำนวน 44 ท่าน ดังรายนามต่อไปนี้
โดยที่รัฐธรรมนูญแห่งราชอาณาจักรไทย มาตรา 79 บัญญัติว่า สมาชิกภาพของสมาชิกวุฒิสภามีวาระคราวละ 6 ปี นับแต่วันที่พระมหากษัตริย์ทรงแต่งตั้งสมาชิกเป็นครั้งแรก ให้มีการจับสลากออก เพื่อให้สมาชิกพ้นจากตำแหน่งเป็นจำนวนกึ่งหนึ่งของจำนวนสมาชิกทั้งหมด และตามข้อบังคับว่าด้วยการจับสลากของสมาชิกวุฒิสภาได้บัญญัติให้กระทำการจับสลากออกในวันที่ 3 กรกฎาคม พ.ศ. 2514 สมาชิกที่จับสลากออกในครั้งนี้ มีจำนวน 82 ท่าน ดังรายนามต่อไปนี้
ในวันที่ 4 กรกฎาคม พ.ศ. 2514 มีพระบรมราชโองการโปรดเกล้าฯ แต่งตั้งสมาชิกวุฒิสภา แทนสมาชิกที่จับสลากออก จำนวน 82 ท่าน ดังรายนามต่อไปนี้